Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 445/14/4403	Nitra, 6.10.2014
EEČ : 2-32-282-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre prečin krádeže podľa § 212 odsek 2 písmeno a) Trestného zákona v jednočinnom súbehu s prečinom porušovania domovej slobody podľa § 194 odsek 1 Trestného zákona, ktorého sa mal  dopustiť tým spôsobom, že 
odo dňa 24. 06. 2014 do 20:00 hodine dňa 14. 07. 2014 v XXXXX v bytovom dome na Hviezdoslavovej ulici č. 68 na 8. poschodí viackrát vnikol do bytu č. 15 bez súhlasu oprávneného užívateľa XXXXX použitím pravých kľúčov zaobstaraných z auta menovaného, z ktorého postupne zobral 1 kus LED televízora čiernej farby značky Blaupunkt modelového typu 32/122I s uhlopriečkou 32 palcov, 1 kus chladničky s mrazničkou značky Whirpool nezisteného typu, 1 kus trojdielnej rozťahovacej koženej sedacej súpravy zelenej farby, 1 kus práčky značky Electrolux nezisteného typu, 1 kus elektrického krájača nezistenej značky, 1 kus elektrického mixéru nezistenej značky, 1 kus žehličky nezistenej značky, 5 kusov nerezových hrncov nezisteného výrobcu, ktoré následne predal za celkovú sumu 260,00 Eur a takto získané peniaze použil pre vlastnú potrebu, čím poškodenému XXXXX spôsobil škodu v celkovej výške 500,00 Eur, 

lebo je trestné stíhanie neprípustné podľa § 9 odsek 1 písmeno f Trestného poriadku

Odôvodnenie:
Policajt Okresného riaditeľstva PZ, Obvodného oddelenia PZ v XXXXX uznesením sp. zn. ORP-1418/ZM-NR-2014 zo d¨ľa 14. 07. 2014 podľa § 199 odsek 1 Trestného poriadku začal trestné stíhanie a následne uznesením tej istej spisovej značky zo dňa 15. 07. 2008 podľa § 206 odsek 1 Trestného poriadku vzniesol obvinenie XXXXX pre prečin krádeže podľa § 212 odsek 2 písmeno a) Trestného zákona v jednočinnom súbehu s prečinom porušovania domovej slobody podľa § 194 odsek 1 Trestného zákona, ktorého sa mal dopustiť spôsobom uvedeným vo výrokovej časti uvedeného uznesenia.

V predmetnej veci boli vypočutí poškodený XXXXX, obvinený XXXXX, svedkovia XXXXX, XXXXX a XXXXX, vykonaná konfrontácia medzi obvineným a svedkom XXXXX a k veci boli ďalej zabezpečené zápisnica o obhliadke miesta činu, zápisnice o vydaní veci a vrátení veci, znalecký posudok ohľadne duševného stavu obvineného, odborné vyjadrenia k hodnote odcudzených vecí, čiastočný výpis z listu vlastníctva č. 5023 pre katastrálne územie XXXXX. 

Z takto vykonaného dokazovania bolo zistené, že skutok sa stal tak, ako je to uvedené vo výrokovej časti tohto uznesenia, pričom sám obvinený sa pri výsluchu k spáchaniu skutku v plnej miere doznal, keď doplnil, že kľúče od bytu, v ktorom býval jeho brat so súhlasom rodičov, si vzal z jeho auta po tom, ako ho vzali do väzby, pričom postupne si z bytu odniesol rôzne veci patriace jeho otcovi, ktoré následne predal osloveným osobám. Získané peniaze minul pre svoju potrebu a to na hranie na výherných automatoch. Z výpovede poškodeného vyplýva, že skutku sa dopustil obvinený, ktorý je jeho synom, nakoľko po telefonickom upozornení išiel do bytu, kde našiel svojho syna - obvineného, ktorý sa mu priznal, že predal zopár jeho vecí, keďže potreboval peniaze. 

Obvinený si teda prisvojil cudziu vec tým, že sa jej zmocnil a čin spáchal vlámaním, nakoľko nedovoleným prekonaním uzamknutia a bez súhlasu oprávneného užívateľa vnikol do bytu, z ktorého vzal veci a tieto predal tretím osobám, čím naplnil subjektívne i objektívne znaky skutkovej podstaty prečinu krádeže podľa § 212 odsek 2 písmeno a/ Trestného zákona v jednočinnom súbehu s prečinom porušovania domovej slobody podľa § 194 odsek 1 Trestného zákona.

Po vznesení obvinenia poškodený vo svojom výsluchu zo dňa 21. 08. 2014 po poučení podľa § 211 odsek 1 Trestného poriadku výslovným vyhlásením  vzal späť súhlas s trestným stíhaním obvineného, ktorý je jeho synom.

V zmysle § 211 odsek 1 Trestného poriadku trestné stíhanie pre trestný čin okrem iných aj krádeže podľa § 212 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť vypovedať, možno začať a v už začatom trestnom stíhaní pokračovať iba so súhlasom poškodeného. 

Podľa § 130 odsek 1 Trestného poriadku právo odoprieť výpoveď ako svedok má príbuzný obvineného v priamom rade, jeho súrodenec, osvojiteľ, osvojenec, manžel a druh. 

Podľa § 130 odsek 2 Trestného poriadku svedok je oprávnený odoprieť vypovedať, ak by výpoveďou spôsobil nebezpečenstvo trestného stíhania sebe, svojmu príbuznému v priamom rade, svojmu súrodencovi, osvojiteľovi, osvojencovi, manželovi alebo druhovi alebo iným osobám v rodinnom alebo v obdobnom pomere, ktorých ujmu by právom pociťoval ako vlastnú. 
Z citovaných ustanovení Trestného poriadku je zrejmé, že otec ako príbuzný v priamom rade, je oprávnený odoprieť vypovedať voči svojmu synovi a z toho dôvodu má právo dať či nedať súhlas na trestné stíhanie svojho syna. 

Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 odsek 1 písmeno f/ Trestného poriadku trestné stíhanie nemožno začať a ak už bolo začaté, nemožno v ¨ľom pokračovať a musí byť zastavené ak je trestné stíhanie podmienené súhlasom poškodeného a nebol súhlas daný alebo bol vzatý späť.

Vychádzajúc zo všetkých uvedených skutočností bolo potrebné rozhodnúť tak, ako je to uvedené vo výrokovej časti uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zsolt Száraz
prokurátor